Gulfiroş (helbest)
Gulfiroş yek ji helbestên Cegerxwîn ên bi nav û deng.

 Ez ji xew rabûm, gulfiroşek dî,
 Pir gelek şa bûm, gul bi dil didî.
 Gul bi dil didî.
 
 Hebû me yek dil, tev jan û kul bû,
 Ne bûme bawer, gul bi dil bidî.
 Gul bi dil bidî.
 
 Bazar me kir go, ser bi ser nadim,
 Ê gulperest bî, can û dil didî.
 Dil bi kul didî.
 
 Min go kî didî. Can û dil bi gul,
 Go ev bazar e, dil bi kul didî.
 Dil bi kul didî.
 
 Min can û dil dan, dil kiriye qêrîn,
 Go ho Cegerxwîn, dil bi gul didî.
 Dil bi gul didî.

Helbest